PATVIRTINTA

Vilniaus lietuvių namų direktoriaus

2022 m. gruodžio 8 d. įsakymu Nr. V1-141 (1.3)

(Vilniaus lietuvių namų direktoriaus

2025 m. birželio 25 d. įsakymo Nr. V1-89 (1.3) redakcija)

**VILNIAUS LIETUVIŲ NAMŲ PROJEKTAS „MOKYKLŲ, DIRBANČIŲ SU IŠ UŽSIENIO GRĮŽTANČIŲ / ATVYKSTANČIŲ ŠEIMŲ, MIGRANTŲ BEI IŠ UKRAINOS ATVYKUSIAIS VAIKAIS, ĮVEIKLINIMAS, SIEKIANT KIEKVIENO MOKINIO IR MOKYTOJO ŪGTIES“**

**I SKYRIUS**

**PROJEKTO PAGRINDIMAS**

Lietuvos mokyklos jau ne vienerius metus dirba su iš užsienio grįžtančių / atvykstančių šeimų, migrantų bei iš Ukrainos atvykusiais vaikais. Iš užsienio grįžę lietuvių kalbos nemokantys vaikai prieš pradėdami nuoseklųjį mokymą(s)i bendrojo ugdymo mokykloje lietuvių kalbos gali mokytis išlyginamojoje klasėje arba išlyginamojoje mobiliojoje grupėje. Išlyginamosios klasės arba išlyginamosios mobiliosios grupės mokykloje komplektuojamos mokyklos steigėjo (paprastai tai savivaldybė) sprendimu. Lietuvos Respublikos piliečių, atvykusių ar grįžusių gyventi ir dirbti į Lietuvą, vaikų ugdymas yra aptartas bendruosiuose ugdymo planuose, patvirtintuose švietimo, mokslo ir sporto ministro. Nemokantys kalbos vaikai gali mokytis ir bendrojo ugdymo klasėje, sudarant individualų ugdymo planą, skiriant papildomų valandų lietuvių kalbos mokymui(si).

2019 metais Švietimo, mokslo ir sporto ministerijos pavedimu Vilniaus lietuvių namai organizavo pirmuosius seminarus „Kaip užtikrinti iš kitų šalių atvykusių ar sugrįžusių mokinių visuminę integraciją mokykloje: komandinio darbo svarba“. Šių vaikų sėkminga integracija į mokyklas yra vienas darbų, kuris gali būti sėkmingai atliktas tik glaudžiai bendradarbiaujant su savivaldybių administracijų švietimo padaliniais, mokyklų vadovais ir suinteresuotomis šeimomis. Buvo suformuotas turinčių didesnės darbo su grįžusiais / atvykusiais vaikais patirties mokyklų tinklas (toliau – tinklas), parengtos rekomendacijos mokykloms dėl grįžtančių / atvykstančių vaikų integracijos į Lietuvos švietimo sistemą, mokytojus konsultavo gimnazijos mokytojai – ekspertai.

2025 metais tinklas jungia 99 Lietuvos mokyklas, kurių pedagogai yra kviečiami į seminarus, kadangi vis dar trūksta patirties, įgūdžių dirbti su į Lietuvą grįžtančiais / atvykstančiais vaikais, migrantais bei iš Ukrainos atvykusiais vaikais ir t. t. Seminaruose mokytojai turi galimybę analizuoti aktualią medžiagą ir įvairius praktinius pavyzdžius, reflektuoti, diskutuoti, kaip turėtų būti organizuojamas lietuvių kalbos ugdymas su į Lietuvą grįžtančiais / atvykstančiais vaikais, migrantais bei iš Ukrainos atvykusiais vaikais šiuolaikinėje mokykloje, dalytis gerąja patirtimi. Mokytojai tobulina kompetencijas kalbos ugdymo didaktikos srityje ir gilina ugdymo turinio dirbant su į Lietuvą grįžtančiais / atvykstančiais, migrantais bei iš Ukrainos atvykusiais vaikais modeliavimo kompetenciją.

Projektas numatomas 2023–2028 metams su galimybe, esant poreikiui, jį pratęsti.

**II SKYRIUS**

**PROJEKTO TIKSLAS IR UŽDAVINIAI**

Projekto tikslas – sudaryti sąlygas mokyklų, dirbančių su iš užsienio grįžtančių / atvykstančių šeimų, migrantų bei iš Ukrainos atvykusiais vaikais įveiklinimui diegiant naujoves bei dalijantis gerąja patirtimi.

Projekto uždaviniai:

1. sudaryti sąlygas mokyklų, dirbančių su iš užsienio grįžtančių / atvykstančių šeimų, migrantų bei iš Ukrainos atvykusiais vaikais, mokytojų poreikių (pagal atliktų apklausų rezultatus) tenkinimui;

2. pedagogų tobulinimą/si sieti su pokyčiais ugdymo procese;

3. skatinti mokyklų, dirbančių su iš užsienio grįžtančių / atvykstančių šeimų, migrantų bei iš Ukrainos atvykusiais vaikais, tarpusavio bendradarbiavimą bei keitimąsi gerąja patirtimi.

**III SKYRIUS**

**DALYVIAI**

Mokyklų, dirbančių su iš užsienio grįžtančių / atvykstančių šeimų, migrantų bei iš Ukrainos atvykusiais vaikais tinklo pedagogai.

**IV SKYRIUS**

**NUMATOMI REZULTATAI**

Organizuoti 18 seminarų (pagal vykdomas apklausas, po du seminarus per metus arba atsižvelgiant į Švietimo, mokslo ir sporto ministerijos teikiamą finansavimą).

Metodinės savaitės: organizuotos ir aptartos su tinklo mokyklų mokytojais atviros ir integruotos Lietuvių namų mokytojų pradinio ugdymo, lietuvių kalbos, užsienio kalbų, socialinių, matematikos, gamtos mokslų, technologijų dalykų vedamos pamokos. Mokytojai įgis ir / ar patobulins bendruosius gebėjimus.

Vedamos konsultacijos pagal lietuvių namų internetinėje svetainėje paskelbtą konsultacijų grafiką (esant Lietuvos Respublikos švietimo, mokslo ir sporto ministerijos (toliau – ŠMSM) finansavimui) arba pagal poreikį. Informacija tinklo mokyklų mokytojams teikiama ir el. p. bei skyriaus Facebook paskyroje.

**V SKYRIUS**

**ORGANIZATORIAI**

Vilniaus lietuvių namų Užsienio lietuvių švietimo skyrius.

**VI SKYRIUS**

**PROJEKTO TRUKMĖ**

Projektas numatomas 2023–2028 metams su galimybe, esant poreikiui, jį pratęsti.

**I etapas**

Projekto idėjos generavimas.

Projekto rengimas ir veiklų planavimas 2022 m.

**II etapas**

Projekto vykdymas 2023–2028 metais.

**III etapas**

Ataskaitos rengimas.

**VII SKYRIUS**

**SITUACIJOS ANALIZĖ**

**Stiprybės**

Organizuojant kvalifikacijos kėlimo renginius numatoma remtis respublikos ir mokyklų prioritetais bei pedagogų poreikiais.

Mokytojų metodinė veikla skirta kvalifikacijai, praktinei veiklai tobulinti, keičiantis pedagogine patirtimi, naujausia metodine ir dalykine informacija.

**Silpnybės**

Stokojama dalijimosi gerąja (ir ne tik ) profesine patirtimi.

**Galimybės**

Mokytojai ir mokyklų bendruomenių nariai įgis ir / ar patobulins dalykines, didaktines ir bendrąsias kompetencijas.

Bus sudarytos sąlygos pavieniams mokytojams ir mokytojų grupėms konsultuotis rūpimais klausimais.

**Grėsmės**

Nėra tyrimų, parodančių kokią įtaką mokytojų kvalifikacijos tobulinimas daro mokinių ugdymo kokybei.

Veiklų organizavimui gali būti neskiriamos lėšos.

Trūkstant lėšų, kai kurios projekto veiklos gali būti neįgyvendintos.

**VIII SKYRIUS**

**PRIEMONIŲ PLANAS**

**2023**–**2024 MOKSLO METAI**

|  |  |  |  |  |
| --- | --- | --- | --- | --- |
| Eil. Nr. | Veikla  | Data  | Vykdytojai  | Finansavimas  |
| 1. | Organizuoti 2 seminarai (pagal vykdomas apklausas). | I, IV ketv. | Ž. Tarvydienė | Švietimo, mokslo ir sporto ministerijos (toliau – ŠMSM) tikslinės lėšos |
| 2. | Metodinė savaitė: organizuotos ir aptartos su Tinklo mokyklų mokytojais atviros ir integruotos Lietuvių namų mokytojų pradinio ugdymo, lietuvių kalbos, užsienio kalbų, socialinių, matematikos, gamtos mokslų, technologijų dalykų vedamos pamokos | III–IV ketv. | Ž. Tarvydienė,Metodinė taryba  | ŠMSM tikslinės lėšos |
| 3. | Vedamos konsultacijos pagal lietuvių namų interneto svetainėje paskelbtą konsultacijų grafiką (pagal poreikį) | Per mokslo metus | G. Agasarjanaitė,G. Botyriūtė-Skiotienė,V. Vilkytė-Žemaitaitienė | ŠMSM tikslinės lėšos |
| 4. | Organizuota konferencija „Darbo su grįžusiais / atvykusiais vaikais patirtys“ mišriu būdu (kontaktiniu būdu ir per vaizdo pokalbių ir konferencijų platformą „Zoom“) | I–II ketv. | Ž. Tarvydienė | ŠMSM tikslinės lėšos |
| 5. | Projekto viešinimas įvairiose medijose (socialinėje medijoje, interneto informacijos sklaidos puslapiuose, radijuje) | I–IV ketv. | G. Botyriūtė-Skiotienė,Ž. Tarvydienė |  |

**2024**–**2025 MOKSLO METAI**

| Eil. Nr. | Veikla  | Data  | Vykdytojai  | Finansavimas  |
| --- | --- | --- | --- | --- |
| 1. | Organizuoti 2 seminarai (pagal vykdomas apklausas). | I–II ketv. | Ž. Tarvydienė | ŠMSM tikslinės lėšos |
| 2. | Metodinė savaitė: organizuotos ir aptartos su Tinklo mokyklų mokytojais atviros ir integruotos Lietuvių namų mokytojų pradinio ugdymo, lietuvių kalbos, užsienio kalbų, socialinių, matematikos, gamtos mokslų, technologijų dalykų vedamos pamokos.Esant galimybei, metodinę savaitę organizuoti vienoje iš tinklo mokyklų  | IV ketv. | Ž. Tarvydienė,Metodinė taryba  | ŠMSM tikslinės lėšos |
| 3. | Vedamos konsultacijos pagal lietuvių namų interneto svetainėje paskelbtą konsultacijų grafiką (pagal poreikį). | Per mokslo metus | G. Agasarjanaitė,G. Botyriūtė-Skiotienė,V. Vilkytė-Žemaitaitienė | ŠMSM tikslinės lėšos |
| 4. | Projekto viešinimas įvairiose medijose (socialinėje medijoje, interneto informacijos sklaidos puslapiuose, radijuje) | I–IV ketv. | G. Botyriūtė-Skiotienė,Ž. Tarvydienė |  |
| 5. | Kaupiamas edukacinės patirties bankas | I–IV ketv. | G. Botyriūtė-Skiotienė,Ž. Tarvydienė |  |
| 6. | Esant poreikiui, mobilios pagalbos suteikimas mokyklai (kontaktiniu ar nuotoliniu būdu) | I–IV ketv. | G. Agasarjanaitė,G. Botyriūtė-Skiotienė,Ž. Tarvydienė,V. Vilkytė-Žemaitaitienė |  |
| 7. | Esant poreikiui, pirmųjų 10 žingsnių metodinio paketo, dirbant su iš užsienio grįžtančių / atvykstančių šeimų, migrantų bei iš Ukrainos atvykusiais vaikais, išsiuntimas mokykloms | I–IV ketv. | G. Agasarjanaitė,G. Botyriūtė-Skiotienė,Ž. Tarvydienė,V. Vilkytė-Žemaitaitienė |  |

**2025**–**2028 METAI**

| Eil. Nr. | Veikla  | Data  | Vykdytojai  | Finansavimas  |
| --- | --- | --- | --- | --- |
| 1. | Organizuoti 6 seminarai (pagal vykdomas apklausas) | I–IV ketv. | Ž. Tarvydienė | ŠMSM tikslinės lėšos |
| 2. | Metodinė savaitė: organizuotos ir aptartos su Tinklo mokyklų mokytojais atviros ir integruotos Lietuvių namų mokytojų pradinio ugdymo, lietuvių kalbos, užsienio kalbų, socialinių, matematikos, gamtos mokslų, technologijų dalykų vedamos pamokos.Esant galimybei, metodinę savaitę organizuoti vienoje iš tinklo mokyklų  | IV ketv. | Ž. Tarvydienė,Metodinė taryba  | ŠMSM tikslinės lėšos |
| 3. | Vedamos konsultacijos pagal poreikį | Per mokslo metus | G. Agasarjanaitė,G. Botyriūtė-Skiotienė,V. Vilkytė-Žemaitaitienė | ŠMSM tikslinės lėšos |
| 4. | Projekto viešinimas įvairiose medijose (socialinėje medijoje, interneto informacijos sklaidos puslapiuose, radijuje) | I–IV ketv. | G. Botyriūtė-Skiotienė,Ž. Tarvydienė |  |
| 5. | Kaupiamas edukacinės patirties bankas | I–IV ketv. | G. Botyriūtė-Skiotienė,Ž. Tarvydienė |  |
| 6. | Esant poreikiui, mobilios pagalbos suteikimas mokyklai (kontaktiniu ar nuotoliniu būdu) | I–IV ketv. | G. Agasarjanaitė,G. Botyriūtė-Skiotienė,Ž. Tarvydienė,V. Vilkytė-Žemaitaitienė |  |

**Pastaba.** Priemonių planas patikslinamas kiekvienais metais.